Решение на Общия съд от 6 септември 2023 г. — Гуцериев/Съвет
(Дело T-526/21)1
(Обща външна политика и политика на сигурност — Ограничителни мерки, приети с оглед на положението в Беларус — Замразяване на средства — Ограничения за достъп до територията на държавите членки — Вписване и запазване на името на жалбоподателя в списъците на визираните лица, образувания и органи — Грешка в преценката — Право на собственост — Право на упражняване на икономическа дейност — Право на репутация — Право на защита)
Език на производството: английски
Страни
Жалбоподател: Михаил Сафарбекович Гуцериев (Москва, Русия) (представители: B. Kennelly, SC, J. Pobjoy, BL, и D. Anderson, адвокат)
Ответник: Съвет на Европейския съюз (представители: S. Van Overmeire и L. Bratusca)
Предмет
С жалбата си, подадена на основание член 263 ДФЕС, жалбоподателят иска отмяната:
на Решение за изпълнение (ОВППС) 2021/1002 на Съвета от 21 юни 2021 година за прилагане на Решение 2012/642/ОВППС относно ограничителните мерки с оглед на положението в Беларус (ОВ L 219 I, 2021 г., стр. 70) и на Регламент за изпълнение (ЕС) 2021/997 на Съвета от 21 юни 2021 година за прилагане на член 8а, параграф 1 от Регламент (ЕО) № 765/2006 относно ограничителни мерки по отношение на Беларус (ОВ L 219 I, 2021 г., стр. 3),
на Решение (ОВППС) 2022/307 на Съвета от 24 февруари 2022 година за изменение на Решение 2012/642/ОВППС относно ограничителните мерки с оглед на положението в Беларус (ОВ L 46, 2022 г., стр. 97) и на Регламент за изпълнение (ЕС) 2022/300 на Съвета от 24 февруари 2022 година за прилагане на член 8а от Регламент (ЕО) № 765/2006 относно ограничителни мерки по отношение на Беларус (ОВ L 46, 2022 г., стр. 3),
в частта, в която тези актове се отнасят до него.
Диспозитив
Отхвърля жалбата.
Осъжда г-н Михаил Сафарбекович Гуцериев да заплати, освен направените от него съдебни разноски, и разноските, направени от Съвета на Европейския съюз.
____________
1     ОВ C 422, 18.10.2021 г.